b'\n_START_ARTICLE_\nAlueneuvosto (Ranska)\n_START_SECTION_\nTaustaa\n_START_PARAGRAPH_\nRanskan aluehallinnon jako on per\xc3\xa4isin vuodelta 1956, mutta vuoden 1969 kansan\xc3\xa4\xc3\xa4nestyksen, jossa suunniteltiin vahvoja poliittisia alueita, ep\xc3\xa4onnistumisen j\xc3\xa4lkeen hallitus ryhtyi esitetty\xc3\xa4 maltillisempaan alueellistamiseen. T\xc3\xa4m\xc3\xa4n p\xc3\xa4\xc3\xa4t\xc3\xb6ksen j\xc3\xa4lkeen alueneuvostot perustettiin 5. hein\xc3\xa4kuuta 1972 hyv\xc3\xa4ksytyll\xc3\xa4 lailla. N\xc3\xa4m\xc3\xa4 neuvostot koostuivat kaikista alueen kansanedustajista ja departementtien yleisneuvostojen nimitt\xc3\xa4mist\xc3\xa4 j\xc3\xa4senist\xc3\xa4 sek\xc3\xa4 alueen kuntien edustajista. He p\xc3\xa4\xc3\xa4ttiv\xc3\xa4t vuosittain melko pienest\xc3\xa4 toimintabudjetista, joka koostui muutamista verotuloista kuten ajokorttiverosta, lainoista ja ajoneuvoveron lis\xc3\xa4osasta. T\xc3\xa4m\xc3\xa4 budjetti oli tarkoitettu rahoittamaan alueen keskeisi\xc3\xa4 menokohteita. Kuitenkin alueprefektin, joka edustaa valtion toimeenpanovaltaa alueella, teht\xc3\xa4v\xc3\xa4n\xc3\xa4 oli panna t\xc3\xa4yt\xc3\xa4nt\xc3\xb6\xc3\xb6n neuvoston p\xc3\xa4\xc3\xa4t\xc3\xb6kset. Alueneuvostojen ohella on ty\xc3\xb6skennellyt my\xc3\xb6s "Talous- ja sosiaalikomitea", jonka vuoden 1992 j\xc3\xa4lkeen neuvosto on nimennyt. T\xc3\xa4m\xc3\xa4 komitea puolestaan koostuu alueen erilaisten sosiaalisten ja taloudellisten yhteis\xc3\xb6jen edustajista. Komitean rooli on neuvoa-antava ja se toimii n\xc3\xa4kemysten kehittelij\xc3\xa4n\xc3\xa4 sek\xc3\xa4 teett\xc3\xa4\xc3\xa4 tutkimuksia ja selvityksi\xc3\xa4._NEWLINE_Vuosina 1982-1983 valtion keskushallinto luovutti er\xc3\xa4it\xc3\xa4 teht\xc3\xa4vi\xc3\xa4 kuten lyseoiden hallinnoin ja ammatillisen koulutuksen aluehallinnon teht\xc3\xa4v\xc3\xa4ksi. T\xc3\xa4m\xc3\xa4 tapahtui hallinnon desentralisaationpyrkimysten mukaisesti. Vuonna 1986 alueesta, joka oli aiemmin ollut vain er\xc3\xa4s julkinen alueellinen yhteis\xc3\xb6, muuttui t\xc3\xa4ysin paikalliseksi yhteis\xc3\xb6ksi ja t\xc3\xa4m\xc3\xa4 uusi alueellinen yhteis\xc3\xb6 kirjattiin my\xc3\xb6s perustuslakiin.'